EkBass/fiwiki-20250220-pages-articles huggingface dataset:
1540 Kevola

1540 Kevola on tähtitieteilijä Liisi Oterman vuonna 1938 löytämä asteroidi eli pikkuplaneetta. Se on nimetty tähtitieteen tutkimusaseman Kevolan mukaan. Kevolan likimääräinen läpimitta on 29 kilometriä. Kohde sijaitsee Auringosta suunnilleen 2,85 kertaa niin kaukana kuin Maa, ja sen kierros Auringon ympäri kestää noin 4 vuotta ja 10 kuukautta. ==Lähteet== Luokka:Päävyöhykkeen asteroidit
1882 Rauma

1882 Rauma on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Rauman kaupungin mukaan. Rauman likimääräinen läpimitta on 26 kilometriä. Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Rauma
Sky Mali

Sky Mali on malilainen lentoyhtiö. Arabiemiirikuntalaisen Al Sayegh Groupin omistama yhtiö on perustettu heinäkuussa 2020. Sen osakkaiksi odotetaan myös Malin valtiota ja paikallisia yrityksiä. Yhtiön tavoitteena on maan sisäisten ja kansainvälisten lentoyhteyksien kehittäminen. Lentokalusto tulee käsittämään Boeing 737, Embraer ERJ 145 ja Xi’an MA60 -koneita. Yhtiön kotikenttä on Bamakon Senoun kansainvälinen lentoasema. Se aloitti liikennöinnin Bamakon ja Kayesin välillä syyskuussa 2020. Säännöllisiä vuoroja on myös Moptiin, Timbuktuun ja Gaoon. ==Lähteet== ==Aiheesta muualla== * Sky Malin sivusto Luokka:Malilaiset lentoyhtiöt
Recade

Recade (ransk. Récade), foniksi Makpo on kuviollinen sauva tai valtikka, joka oli fonien kuninkaiden yksi seitsemästä attribuutista. Myös kuninkaiden lähettiläät kantoivat niitä kuninkaan edustajina. Sauvan kantaja hyväksyttiin ja häntä kunnioitettiin. Recade-sana on peräisin portugalin sanasta "recado", joka tarkoittaa viestiä. Foninkielinen sana makpo on "raivokeppi". Valtikka edustaa kuninkaallista auktoriteettia. Sodan aikana tai koollekutsumiseksi se annettiin sanansaattajalle vahvistamaan viestin alkuperä. Recadoa käytetään myös tanssi-instrumenttina. Kuningas myös tervehti ihmisiä sillä, ja se merkitsi tanssien alkua kuninkaallisessa hovissa. Makpon käyttö oli tarkasti säädetty. Makpo lepäsi vasemmalla olalla ja sitä pidettiin oikeassa kädessä. Makpon hahmo on peräisin kuokasta ja sen muoto on kehittynyt ajan myötä. Kuokkaa muistuttavaa esinettä on pidetty nykyisen Beninin alueella olevan seudun tuotantotalouden symbolina. Yleisiä materiaaleja ovat puu, metallit tai norsunluu. Abomey-Calavissa on recade-aiheeseen liittyvä museo Le Petit Musée de la Recade. == Myyntikohteina == Pariisissa käynnistyi joulukuussa 2024 myynti nimeltä "Tribal Exception". Siinä tarjotaan useita muinaisia ​​esineitä Aasiasta, Latinalaisesta Amerikasta ja Afrikasta. Myytävänä on kuningas Béhanzinin historiaan kuuluva valtikka. Myynnin yhteydessä kerrotaan, että kuningas Béhanzin "tarjosi" sitä Ranskan siirtomaajoukoille sen jälkeen kun Dahomey oli vallattu. Tarina on asetettu kiistanalaiseksi. "Käytäntö aikanaan oli, että sotilaat keräsivät esineitä ja säilyttivät niitä kotona", sanoi beniniläinen asiantuntija Marie-Cécile Zinsou. Vuosina 1892-1894 hankittuja esineitä alkaa ilmestyä uudelleen markkinoille." Zinsou sanoo olevansa järkyttynyt siitä, että tällaista myyntiä voi tapahtua ja että huutokauppatalo ei ota huomioon nykyistä kontekstia, eikä käynnissä olevia palautuksia. == Kuvia sauvoista == Tiedosto:Récade-Fon.jpg| Hopeoitu sauva Tiedosto:King Agonglo of Dahomey's récade.jpg|Sauvan metallipää Tiedosto:Raccolte Extraeuropee - Passaré 00388 - Recade Fon - Benin.jpg|Sauva jalustalla Tiedosto:Le Petit Musée de la Récade ©Le Petit Musée de la Récade (Le Centre, Abomey-Calavi).jpg|Kuva recade-museosta, joka on Abomey-Calavissa. Tiedosto:Gezo (2).jpg|Kuningas Getzo, joka pitää sauvaa oikeassa kädessään. == Katso myös == * Béhanzinin aarteet == Lähteet == == Aiheesta muualla == * British Museum * Brooklyn Museum * Metropolitan Museum * Christies Luokka:Beninin historia Luokka:Beniniläinen kulttuuri
Jean Cayrol

Jean Cayrol (1910 Bordeaux, Ranska – 2005 Bordeaux, RanskaCayrol, Jean, BnF päivitetty 8.8.2014, viitattu 3.2.2021 ) oli ranskalainen runoilija ja prosaisti, jonka kirjailijanura asettui uuden romaanin alkuaikoihin. Hän oli toisen maailmansodan aikana mukana Ranskan vastarintaliikkeessä ja joutui keskitysleirille. Hän kirjoitti niistä kokemuksistaan monissa kirjoissaan, muun muassa runokokoelmassa Poèmes de la nuit et du brouillard ja romaanitrilogiassa Je vivrai l'amour des autres (1947–1950) sekä esseessä "Lazare parmi nous" (1950). Hän on kirjoittanut myös elokuvakäsikirjoituksia, kuten Yö ja usvaNact und Nebel, Filmdienst.de, viitattu 3.2.2021 ja Muriel, viitattu 3.2.2021. ==Suomennettu teos== * Oudot vieraat (Les corps étrangers), suom. Olli-Matti Ronimus, WSOY 1971 Sarja: Aikamme kertojia. A-sarja ==Lähteet== Luokka:Ranskalaiset kirjailijat Luokka:Vuonna 1910 syntyneet Luokka:Vuonna 2005 kuolleet
Mårten Palme

Mårten Olof Palme (s. 31. lokakuuta 1961 Tukholma) on Tukholman yliopiston taloustieteiden professori. Hän kuuluu Palme-sukuun ja on edesmenneen Ruotsin pääministerin Olof Palmen ja tämän vaimon Lisbet Palmen toinen poika ja Joakim ja Mattias Palmen veli. Mårten Palme ja hänen tyttöystävänsä liittyivät hänen vanhempiensa seuraan Olof Palmen murhailtana ja menivät elokuvateatteri Grandiin, jossa he katsoivat elokuvan Mozartin veljekset. Kun Mårten ja hänen tyttöystävänsä erosivat Palmen pariskunnasta, he näkivät miehen, joka seurasi Olof Palmea. Tämä mies tunnistettiin Olof Palmen murhaajaksi ja hänestä on käytetty nimitystä "Grandmannen". Stig Engström tunnistettiin mahdolliseksi murhaajaksi 6. kesäkuuta 2020. Luokka:Ruotsalaiset professorit Luokka:Tukholman yliopiston professorit Luokka:Vuonna 1961 syntyneet Luokka:Elävät henkilöt
Ceriumfluoridi

Ceriumfluoridi (CeF3) on cerium- ja fluoridi-ionien muodostama epäorgaaninen ioniyhdiste. Yhdistettä voidaan käyttää metallisen ceriumin valmistamiseen, voiteluaineissa sekä apuaineena kaarihitsauksessa. ==Ominaisuudet, valmistus ja käyttö== Huoneenlämpötilassa ceriumfluoridi on valkoista tai hieman kellertävää kiteistä ainetta. Yhdisteen alkeiskoppi on heksagonaalinen ja rakenne koostuu kerroksista. Ceriumfluoridi on veteen liukenematonta, eikä se liukene happoihinkaan. Yhdisteestä tunnetaan myös kidevedellisiä muotoja ja kidevesi poistuu rakenteesta kuumennettaessa.Barry T. Kilbourn: Cerium and Cerium Compounds, Kirk-Othmer Encyclopedia of Chemical Technology, John Wiley & Sons, New York, 20011. Ceriumfluoridia voidaan valmistaa saostamalla vesiliukoisten ceriumyhdisteiden liuoksesta vetyfluoridin avulla. Sitä voidaan valmistaa myös ceriumkarbonaatin tai -oksalaatin ja vetyfluoridin tai ammoniumvetyfluoridin välisellä reaktiolla. :Ce3+(aq) + 3 HF(aq) → CeF3(s) + 3 H+(aq) :Ce2(C2O4)3 \+ 6 HF → 2 CeF3 \+ 3 C2H2O4 Ceriumfluoridi voidaan pelkistää metalliseksi fluoridiksi. Sitä voidaan lisätä apuaineeksi hiilikaarihitsauksessa käytettäviin elektrodeihin kaaren kirkkauden kasvattamiseksi, apuaineena metallien kromauksessa, optisissa pinnoitteissa ja kiinteissä voiteluaineissa parantamaan kulutuksensietoa.Klaus Reinhardt & Herwig Winkler: Cerium Mischmetal, Cerium Alloys, and Cerium Compounds, Ullmann's Encyclopedia of Industrial Chemistry, John Wiley & Sons, New York, 2000. ==Lähteet== Luokka:Ceriumyhdisteet Luokka:Fluoridit
O-I

O-I oli toisen maailmansodan aikana suunnitteilla ollut japanilainen superraskas panssarivaunu. ==Suunnittelu== Japani oli alkanut kehitellä superraskaita panssarivaunuja vuonna 1939 käydyn Halhin-Golin taistelun jälkeen, jolloin Japanin armeijan pääesikunta antoi salaisen määräyksen sellaisen valtavan panssarivaunun suunnittelusta, jota voitaisiin käyttää ”liikkuvan bunkkerin tavoin Mantšurian tasangoilla”. Vuonna 1940 valmistui sata tonnia painanut prototyyppi, joka suurempaa kokoaan lukuun ottamatta muistutti aikaisempaa tyypin 95 raskasta panssarivaunua. Voimansiirron petettyä koekäytön aikana prototyyppi purettiin. Vuonna 1944 saman tapainen kehityshanke oli kuitenkin jälleen ajankohtainen. Japani oli tullut sodan kuluessa entistä epätoivoisemmaksi, ja ratkaisua etsittiin uusista asehankkeista. Japaniin oli ilmeisesti saatu tietoa natsi-Saksassa tehdyistä vastaavan kaltaisista suunnitelmista superraskaiden panssarivaunujen suhteen. Japanissa aloitettiin uuden oman superraskaan panssarivaunun kehittely nimellä O-I. ==Piirteet== Kaavaillun O-I:n paino olisi ollut 120–150 tonnia, ja sillä olisi ollut yksitoistahenkinen miehistö. Pituutta olisi ollut 10,1 metriä, korkeutta 4 metriä ja telojen leveys 0,9 metriä. Vaunun voimanlähteenä toimisi suunnitelmien mukaan kaksi lentokoneisiin alun perin tarkoitettua 550 hevosvoimaista tyypin 98 moottoria. Tyypin 98 moottorit olivat käytännössä japanilaisvalmisteisia hieman muunneltuja BMW:n VI-moottoreita. Vaunu huippunopus oli 24 km/h. Vaunun pääase olisi ollut tyypin 92 105 mm kenttätykki. Sen panssarin läpäisy oli 100 metriltä 175 mm. Ainakin alustavissa suunnitelmissa vaunulla oli useita tykkitorneja. Edessä oli päätornin ohella kaksi tornia. Yhteen asennettaisiin 47 mm tyypin 1 panssarintorjuntatykki ja toiseen tyypin 97 7,7 mm konekivääri. Vaunun takaosassa oli vielä toiset kaksi konekivääritornia. Päätornin panssarin paksuus oli joidenkin lähteiden mukaan 200 mm. Panssarin paksuus rungon etuosasta oli 200 mm ja sivuilta 110 mm. Valtavan ja raskaan vaunun käyttö olisi ollut hankalaa Japanin ja Mantšurian varsin heikkolaatuisilla teillä ja silloilla. Tiedossa ei ole, miten tällaisiin ongelmiin olisi ollut tarkoitus vastata. ==Lähteet== Luokka:Keisarillisen Japanin armeija Luokka:Japanilaiset toisen maailmansodan panssarivaunut Luokka:Japanilaiset raskaat panssarivaunut
Ditte Cederstrand

Ditte Cecilie Cederstrand (1915 Kööpenhamina, Tanska – 1984 Nykøbing Falster, TanskaDitte Cederstrand, Dansk kvindebiografisk leksikon. Viitattu 3.2.2021 ) oli tanskalainen kirjailija. Hän asui Saksassa 1937–1944 ja toimi opettajana Horserødin valtionvankilassa 1952–1966. Kokemukset natsi-Saksassa ovat antaneet aiheita Cederstrandin tuotantoon. Hän uudisti tanskalaisen kirjallisuuden sosialistista realismia seitsenosaisella teossarjallaan De uspurgtes historie (1974–1982), joka kertoo kahden perheen, saksalaisen ja tanskalaisen, vaiheista ensimmäisestä maailmansodasta vuoteen 1980. Cederstrand avioitui vuonna 1937 saksalaisen papin Siegbert Hummelin kanssa ja muutti Saksaan. Avioliitto purkautui, ja hän palasi Tanskaan 1944. Vuonna 1949 hän avioitui kirjailija Harald Bønnelykke Herdalin kanssa. Avioliitto purkautui 1975. Cederstrand oli Tanskan kommunistisen puolueen jäsen, mutta hänet ja hänen miehensä erotettiin 1950, perusteluna yhteydet trotskilaiseen kommunistiin, aikansa maineikkaimpaan kriitikkoon Georg Moltvediin.Wolfgang ja Petra Lubitz, Georg Moltved, Lubitz' TrotskyanaNet, viitattu 3.2.2021 ==Lähteet== Luokka:Tanskalaiset kirjailijat Luokka:Vuonna 1915 syntyneet Luokka:Vuonna 1984 kuolleet
Anders Johan Jansson

Anders Johan Jansson (1821 – 13. joulukuuta 1897 Kemiö) oli suomalainen merikapteeni, ratsutilallinen ja valtiopäivämies. Jansson oli talonpoikaissäädyssä Piikkiön ja Halikon alisen tuomiokunnan edustaja valtiopäivillä 1872. Valtiopäivillä hän oli jäsen merilakivaliokunnassa. == Lähteet == Luokka:Suomalaiset maanviljelijät Luokka:Suomalaiset merikapteenit Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1821 syntyneet Luokka:Vuonna 1897 kuolleet
Juho Jormakka

Juho Jormakka (15. kesäkuuta 1862 – 6. syyskuuta 1932 Sortavalan maalaiskunta) oli suomalainen talousjohtaja, maanviljelijä ja valtiopäivämies. Maanviljelijä Juho Jormakka oli Sortavalan maalaiskunnassa laajasti tunnettu kunnallismies ja herastuomari. Hän oli talonpoikaissäädyssä Salmin tuomiokunnan edustaja valtiopäivillä 1905–1906. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1862 syntyneet Luokka:Vuonna 1932 kuolleet
1508 Kemi

1508 Kemi on tähtitieteilijä Heikki Alikosken vuonna 1938 löytämä asteroidi eli pikkuplaneetta. Se on nimetty suomalaisen kaupungin mukaan. Kemin likimääräinen läpimitta on 18 kilometriä. Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta. ==Lähteet== Luokka:Marsin radan leikkaaja-asteroidit Luokka:Kemi
Simo Joutsiniemi

Simo Joutsiniemi (1. marraskuuta 1818 Kangasala – 3. joulukuuta 1902 Kangasala)Geni: Simo Heikinpoika Joutsiniemi Viitattu 3.2.2021. oli suomalainen maanviljelijä ja valtiopäivämies. Joutsiniemen vanhemmat olivat Henrik Kerppola ja Johanna Tuomaantytär Kerppola ja puoliso Kustaava Cavén. Joutsiniemi oli itse kouluja käymätön, mutta kansakoulujen perustamista kotikunnassaan näkyvästi ajanut maanviljelijä. Hän oli talonpoikaissäädyssä Satakunnan tuomiokunnan edustaja valtiopäivillä 1867 ja niillä jäsen kirkkolaki- ja säädyn yksityisessä valitusvaliokunnassa. Hän teki anomuksen suomenkielisestä sokeainkoulusta ja pappissäädyssä tehtiin samanlainen esitys. Sokeainkoulu perustettiinkin Kuopioon vuonna 1871. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1818 syntyneet Luokka:Vuonna 1902 kuolleet
Matti Junnola

Matti Junnola (11. helmikuuta 1821 Säkkijärvi – 12. marraskuuta 1883 Säkkijärvi)Geni: Matti Eerikinpoika Junnola Viitattu 3.2.2021. oli suomalainen maakauppias, maanviljelijä ja valtiopäivämies. Matti Junnolan vanhemmat olivat Eerikki Tahvonpoika Junnola ja Valpuri Yrjöntytär Junnola ja puolisot Maria Yrjöntytär Hovi ja Eeva Mikontytär Hovi. Junnola oli maanviljelijä ja kauppias, joka oli talonpoikaissäädyssä Kymin tuomiokunnan edustaja valtiopäivillä 1882. Valtiopäivillä hän oli laki- ja talousvaliokunnan sekä lisätyn suostuntavaliokunnan jäsen. Junnola teki valtiopäivillä useita esityksiä yhdessä säätynsä edustajien kanssa, koskien erityisesti Viipuria ja Viipurin seutua. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1821 syntyneet Luokka:Vuonna 1883 kuolleet
Lager Sylt

Lager Sylt oli toisen maailmansodan aikainen natsi-Saksan keskitysleiri Britanniassa Alderneyn saarella. Lager Sylt oli toinen Britanniassa sijanneista keskitysleireistä Lager Norderneyn ohella. Kumpikin leireistä sijaitsi Alderneyn saarella. ==Historia== Vuoden 1940 heinäkuussa natsi-Saksan joukot saapuivat silloin jo evakuoidulle Alderneyn saarelle. Britannia oli päättänyt evakuoida Alderneyn saaren, koska sen puolustaminen koettiin liian haastavaksi. Lager Syltin oli alun perin tarkoitus olla yksi neljästä saaren pakkotyöleiristä, mutta ajan saatossa se muutettiin keskitysleiriksi. Se sai lempinimen kaikista kauhein leiri (eng. The most terrible camp). Leiriä ylläpitivät SS:n pääkallojoukot. ==Leirin asukkaat== Leirille sijoitettiin pääosin itäeurooppalaisia vankeja Puolasta, Ukrainasta ja Neuvostoliitosta. Leirille siirrettiin myös suuria määriä ranskalaisia juutalaisia. ==Sodan jälkeen== Sodan jälkeen, kun Alderneyta alettiin asuttaa uudelleen, Britannian joukot alkoivat tutkia leiriä tarkemmin. Leiri oli tässä vaiheessa jo täysin hylätty ja osittain tuhoutunut. Tutkijat kartoittivat jäljellä olevan alueen ja keräsivät silminnäkijäkertomuksia leirin pahoinpitelyistä, ampumisista ja koiraraateluista. Tutkijat saivat myös selville leirin vankien kuollessa lääkärin täyttäneen valmiin kuolintodistuksen, jossa kuolinsyyksi annettiin joko puutteellinen verenkierto tai sydämen vajaatoiminta. ==Lähteet== Luokka:Saksalaiset keskitysleirit toisen maailmansodan aikana Luokka:Natsi- Saksa
Hampden (Massachusetts)

Hampden on kunta Massachusettsissa Yhdysvalloissa. Se sijaitsee Scanticjoen varrella, ja kyläkeskus on sijoittunut laaksoon, jota ympäröivät kukkulat. Sen eteläpuolella Pine Mountain kohoaa 325 metriin. Kunnassa asui vuoden 2019 arvion mukaan 5 177 ihmistä. Hampdenin ensimmäinen asukas muutti alueelle vuonna 1741, ja yhdeksän vuotta myöhemmin Scanticin varrelle perustettiin ensimmäinen saha. Valssimylly valmistui puolestaan noin 1775, ja sen jälkeen joen varteen syntyi monia sahoja, myllyjä ja patoja, jotka kukoistivat 1800-luvun loppupuolelle asti. Hampden sai vuonna 1878 kunnallisoikeudet, ja samalla myös nimensä Hampdenin piirikunnalta, joka puolestaan oli nimetty brittiläisen valtiomiehen John Hampdenin mukaan. Paikkakunta oli siihen asti tunnettu South Wilbrahamina. Hampdenin teollisuus alkoi 1800-luvun lopulla jäädä isompien kaupunkien varjoon, eikä sinne suunniteltu rautatiekään toteutunut. Kunta alkoi muuttua matkailukohteeksi ja kesäasuinpaikaksi. Siellä vietti kesänsä vuosina 1928–1955 kirjailija ja luonnonsuojelija Thornton Burgess. Hampden on 1900-luvulla houkutellut pendelöijiä, ja siitä on tullut nukkumalähiö, jonka asukkaat käyvät töissä Springfieldissä, Hartfordissa ja Worcesterissa. == Lähteet == Luokka:Massachusettsin kunnat
Eiki Nestor

Eiki Nestor (s. 5. syyskuuta 1953 Tallinna) on virolainen poliitikko ja ammattiyhdistysjohtaja. Hän on toiminut kaksi kertaa ministerinä ja 2010-luvulla riigikogun puhemiehenä. ==Opiskelu ja ura Neuvosto-Virossa== Eiki Nestor kasvoi Tallinnassa ja opiskeli tieliikenteen koneinsinööriksi Tallinnan ammattikorkeakoulussa, josta hän valmistui vuonna 1976. Sen jälkeen hän työskenteli Tallinnan lähellä Keilassa ajoneuvovaraston päällikkönä vuosina 1976–1982. Sen jälkeen hän työskenteli Viron tienrakennusliiton työsuojelutarkastustarkastajana vuosina 1982–1989. Nestor liittyi aivan Neuvosto-Viron loppuvaiheessa joulukuussa 1988 Viron kommunistipuolueeseen. ==Poliitikon ura itsenäistyneessä Virossa== Itsenäistyneessä Virossa Nestor valittiin Viron tasavallan riigikoguun syksyllä 1992. Hän liittyi vuonna 1993 Sosiaalidemokraattiseen puolueeseen, ja hän toimi puolueen puheenjohtajana vuosina 1995–1996. Hänestä tuli Tarandin hallituksessa ministeri puolueen edustajana vastuualueenaan alueelliset asiat. Hän jatkoi riigikogussa, kun hänet valittiin vuoden 1995 riigikoguun. Samanaikaisesti hän oli myös Tallinnan kaupunginvaltuustossa vuosina 1996–1999. Toisen kerran ministeriksi Nestor nimitettiin Laarin II hallitukseen vuosiksi 1999–2002. Riigikogun edustus sosiaalidemokraattisena jäsenenä jatkui myös seuraavissa riigikoguissa. Vuonna 2015 Nestor valittiin riigikogun puhemieheksi. Riigikogun puhemiesura ja jäsenyys katkesi vuoden 2019 vaaleissa, jolloin hän putosi riigikogusta. Näin Nestor oli riigikogun jäsenenä uudelleen itsenäistyneessä Virossa kaikkiaan 27 vuotta. Vuoden 2016 presidentinvaalissa Nestor oli sosiaalidemokraattien asettama ehdokas, ja vaalin ensimmäisellä äänestyskierroksella riigikogussa hän sai eniten ääniä eli 40, mutta se ei ylittänyt vaadittua 68 ääntä 101 riigikogun edustajalta. Toisella riigikogun kierroksella hän ei ollut enää ehdokkaana, vaan hän luopui jatkokierroksilta. ==Muu toiminta== Nestor on parlamenttitoiminnan lisäksi toiminut vuodesta 1997 Viron liikennelaitosten työntekijöiden ammattiliiton puheenjohtajana. Hän on toiminut myös Viron jalkapalloliiton hallituksen jäsenenä. Eiki Nestorille myönnettiin vuonna 2001 Valtionvaakunan ritarikunnan V luokan ja vuonna 2018 sen II luokka kunniamerkki. Vuonna 2016 hänelle myönnettiin Suomen Valkoisen Ruusun suurristi (SVR SR). == Lähteet == Luokka:Viron Sosiaalidemokraattisen puolueen poliitikot Luokka:Viron puolueiden puheenjohtajat Luokka:Riigikogun jäsenet Luokka:Riigikogun puhemiehet Luokka:Viron sosiaaliministerit Luokka:Virolaiset insinöörit Luokka:Virolaiset urheiluvaikuttajat Luokka:Viron kommunistisen puolueen poliitikot Luokka:Vuonna 1953 syntyneet Luokka:Elävät henkilöt
Yaakov Aryeh Alter

pienoiskuva|Yaakov Aryeh Alter Yaakov Aryeh Alter on israelilainen rebbe ja Gerin hasididynastian johtaja vuodesta 1996. Hän lukeutuu maansa vaikutusvaltaisimpiin henkilöihin ultraortodoksijuutalaisten keskuudessa. Hän on maansa rikkaimpia henkilöitä johtuen isänsä tekemistä maakaupoista Tel Avivissa, Jerusalemissa ja Arsufissa ennen Israelin itsenäistymistä. Hänen omaisuuden arvoksi arvioitiin 350–500 miljoonaa uutta Israelin sekeliä. Vuonna 2012 hänen arvioitiin olevan Israelin kolmanneksi rikkain rabbi. Alterin isä oli Gerin hasididynastian kuudes johtaja Simcha Bunim Alter, jonka kuoltua vuonna 1992 dynastian johtajuus siirtyi hänen veljelleen Pinchas Menachem Alterille. Yaakov Aryeh Alter sai asemansa setänsä Pinchas Alterin kuoltua vuonna 1996. Yhteisön keskuudessa syntyi vuonna 2019 valtakamppailu Alterin serkun rabbi Shaul Alterin, Pinchas Menachem Alterin pojan, erottua yhteisöstä johtamalla noin 300 hengen rukoustilaisuutta. Shaul Alterin seuraajien keskuudessa huhuttiin 2000–3000 perheen eroavan noin 12 000 perheen muodostamasta Ger-yhteisöstä. Eroajien määrä väheni nopeasti, kun huhut levisivät eroajia uhkaavista potkuista yhteisön hallitsemissa kouluissa ja omistamissa työpaikoissa. Alterin seuraajiin lukeutuu muun muassa Yaakov Litzman, joka erosi terveysministerin virasta vuonna 2017 Alterin pyynnöstä vastustaakseen sapattina tehtyä rautateiden rakentamista. Litzmanin väitettiin vuonna 2018 varaterveysministerinä siirtäneen potilaita pois sairaalan teho- osastolta tehdäkseen tilaa Alterille. Seuraavana vuonna kohuttiin, että Litzman suosi Alteria hankkimalla tämän vaimolle erityishoitoa veronmaksajien kustannuksella. Koronaviruspandemian aikana vuonna 2020 Alter kehotti seuraajiaan ottamaan rokotteen. == Lähteet == Luokka:Israelilaiset rabbit Luokka:Syntymävuosi puuttuu Luokka:Elävät henkilöt
Halikarnassoksen teatteri

Halikarnassoksen teatteri oli antiikin aikainen kreikkalainen teatteri Halikarnassoksessa Vähässä-Aasiassa, nykyisessä Turkissa. Sen rauniot sijaitsevat nykyisen Bodrumin kaupungin pohjoisosassa.Frederiksen, Rune: ”The Greek Theatre. A Typical Building in the Urban Centre of the Polis?”. Teoksessa pienoiskuva|vasen|Halikarnassoksen teatterin rauniot. Halikarnassoksen teatteri rakennettiin hellenistisellä kaudella tai jo klassisen kauden lopulla. Tarkemmasta ajoituksesta on esitetty erilaisia arvioita: joskus se on ajoitettu jo Mausolloksen ajalle 300-luvulle eaa., joskus viimeistään 200-luvun eaa. alkupuolelle ja joskus puolestaan 100-luvun eaa. lopulle. Lopullisen muotonsa teatteri sai roomalaisella kaudella 100-luvulla jaa., jolloin sitä muutettiin ja laajennettiin. Sitä ei kuitenkaan ilmeisesti muutettu koskaan varsinaiseksi roomalaiseksi teatteriksi. Teatteri sijaitsi kaupungin akropoliin kaakkoisosassa ja sen katsomo avautui etelään. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen katsomon halkaisija oli noin 86 metriä ja orkhestran halkaisija noin 18 metriä. Katsomossa oli tilaa noin – hengelle. Skene- eli näyttämörakennus oli kaksikerroksinen jo hellenistisen kauden vaiheessa. Roomalaisella kaudella se rakennettiin uudestaan. Teatteri oli suhteellisen hyvin säilynyt vielä vuonna 1815, mutta nykyisin siitä on jäljellä vain vähäisiä osia. Teatterin kaivaukset suoritettiin vuonna 1973 Umit Serdaroglun johdolla. Kaivausten jälkeen sen katsomon alaosaa on kunnostettu vuosina 1976 ja 1985 sekä 2000–2003, ja sitä käytetään nykyisin erilaisiin esityksiin. == Lähteet == == Aiheesta muualla == Luokka:Antiikin Kreikan teatterit Luokka:Halikarnassoksen rakennukset ja rakennelmat
Heran temppeli (Pergamon)

Hera Basileian temppeli oli antiikin aikainen Heralle omistettu kreikkalainen temppeli Pergamonissa Vähässä-Aasiassa, nykyisessä Turkissa. Sen rauniot ovat osa Unescon maailmanperintökohdetta Pergamon ja sen monikerroksinen kulttuurimaisema. Temppeli rakennettiin hellenistisellä kaudella Pergamonia hallinneen attalidien hallitsijasuvun aikana. Tarkemmin se on ajoitettu kuningas Attalos II:n ajalle vuosiin 159–138 eaa. sen arkkitraavista löytyneen omistuspiirtokirjoituksen perusteella. Temppeli sijaitsi kaupungin akropoliin etelärinteessä pohjoiseen Pergamonin gymnasionista. Se oli tetrastyyli prostyylitemppeli, toisin sanoen sen julkisivussa oli neljä pylvästä, ja se edusti doorilaista tyyliä. Rakennuksen näkyvät osat oli tehty marmorista ja muut osat andesiitista. Temppelin cellan koko oli 5,8 × 6,8 metriä. Sen perällä oli kulttipatsas, ja myös sivuseinillä oli patsaita. Niistä on säilynyt vain jalustat. Lattia oli koristeltu mosaiikilla. Ylös temppelille johti 12-askelmaiset portaat. Temppeliin liittyi pyhäkköalue, johon kuului muun muassa temppelin länsipuolella sijainnut noin kuusi metriä halkaisijaltaan ollut eksedra. Raunioita on kunnostettu jonkin verran. Joitakin temppelin koristeosia on Bergaman museossa. == Lähteet == == Kirjallisuutta == * == Aiheesta muualla == Luokka:Antiikin Kreikan temppelit Luokka:Pergamonin rakennukset ja rakennelmat
Pergamonin amfiteatteri

Pergamonin amfiteatteri oli antiikin aikainen amfiteatteri Pergamonissa Vähässä-Aasiassa, nykyisessä Turkissa. Sen rauniot sijaitsevat nykyisen Bergaman kaupungin luoteislaidalla. Ne ovat osa Unescon maailmanperintökohdetta Pergamon ja sen monikerroksinen kulttuurimaisema. Amfiteatteri rakennettiin Rooman keisarikaudella ensimmäisellä vuosisadalla tai 100-luvulla jaa. Siellä järjestettiin paitsi tyypillisiä gladiaattori- ja eläintaisteluita, oletettavasti myös harvinaisempia naumakhia- eli meritaisteluesityksiä. Amfiteatteri sijaitsi Pergamonin akropoliin lounaispuolella olevan, nykyisin nimellä Mussala (Musala) Mezarlik tunnetun kukkulan luoteisrinteessä. Se oli rakennettu kukkulan ja sen länsipuolisen vuoren väliseen laaksoon niin, että sen pidempien sivujen katsomot hyödynsivät luonnonrinteitä, ja enemmän rakentamista tarvittiin vain lyhyemmissä päädyissä laakson poikki. Pidemmässä pohjois-eteläsuunnassa amfiteatterin halkaisija oli noin 136 metriä ja lyhyemmässä itä-länsisuunnassa noin 128 metriä. Amfiteatterin keskellä olleen areenan halkaisija oli pohjois-eteläsuunnassa 51 metriä ja itä-länsisuunnassa 37 metriä. Laaksossa kulkenut, Selinus-jokeen (nyk. Bergama Çayı) laskenut vesivirta kulki holvatussa tunnellissa rakennuksen alapuolelta. On arveltu, että tätä olisi hyödynnetty niin, että teatteria olisi voitu käyttää myös naumakhia-esityksiin laskemalla sinne vettä. Tästä varmuudella todistavia rakenteita ei ole kuitenkaan vielä löydetty. Samanlainen rakenne on muun muassa Kyzikoksen amfiteatterissa, joka oli myös rakennettu laaksoon. Bysantin keisari Theodoros II kävi amfiteatterilla vuonna 1250. Tuolloin se oli jo raunioitunut, ja ainoastaan sen seinät ja holvaukset mainitaan. Nykyisin rakennus on raunioinakin yksi koko Vähän-Aasian parhaiten säilyneitä roomalaisia amfiteattereita. Joitakin sen katsomon rakenteita on edelleen pystyssä noin 30 metrin korkeudelta. Amfiteatterin arkeologiset kaivaukset alkoivat vuonna 2018. Tuolloin asetettiin tavoitteeksi kaivaa koko rakennelma viidessä vuodessa. == Lähteet == == Aiheesta muualla == Luokka:Amfiteatterit Luokka:Pergamonin rakennukset ja rakennelmat
Poseidonin pyhäkkö (Pallene)

Poseidonin pyhäkkö oli antiikin aikainen Poseidonille omistettu pyhäkkö Pallenen niemellä (nyk. Kassándra) Traakiassa, nykyisellä Chalkidikín niemimaalla Kreikassa. Sen arkeologinen kohde sijaitsee Kassándran kunnassa lähellä nykyistä Poseídin kylää. == Historia == Pyhäkkö on ollut olemassa viimeistään submykeneläisellä kaudella 1100-luvulla eaa. (tai protogeometrisella kaudella 1000–900-luvuilla eaa.), mikä tekee siitä Pohjois- Kreikan varhaisimman tunnetun pyhäkön ja yhden varhaisimmista myös koko Kreikassa. Sitä on arveltu Euboian Eretriasta tulleiden asuttajien rakentamaksi, sillä Poseidon oli kaupungin pääjumala. Poseidon oli merenkulun suojelija, ja pyhäköllä on ollut suuri rooli Pallenen alueen siirtokuntien perustamisen aikaan. Pyhäkön huippukautta olivat klassisen kauden 400- ja 300-luku eaa. Ainakin tuolloin se oli Menden kaupunkivaltion hallussa. Paikka säilyi kulttikäytössä hellenistiselle kaudelle saakka. Tuolloin paikalle rakennettiin keramiikkatyöpaja. == Rakennukset ja löydökset == Pyhäkkö oli rakennettu lähelle Pallenen niemen lounaisrannikolla olevan pienemmän, terävän niemen kärkeä. Niemi tunnetaan nykyisin Poseídin niemenä temppelin ja nykyisen kylän mukaan. Pyhäkköalueella on jäänteitä neljästä eri rakennuksesta. Varhaisin 1100-luvulla eaa. rakennettu pyhäkkörakennus oli ajalle tyypillisesti apsispäätyinen. Se säilyi käytössä 400-luvulle eaa. saakka. Arkaaisella kaudella noin 575–550 eaa. rakennettiin toinen, ovaalinmuotoinen rakennus, joka säilyi käytössä hellenistiselle kaudelle 100-luvulle eaa. saakka. Kolmas, pitkänomainen rakennus, oli 500-luvun eaa. lopulta. Neljäntenä rakennettiin pitkänomainen temppeli 400-luvun eaa. alussa. Se koostui pronaoksesta ja sekoksesta (cella). Paikalta on löydetty paljon vaaseja, joissa on Poseidonille osoitettuja votiivikirjoituksia. Löydösten perusteella Poseidonia on palvottu paikalla myös ktoonisena jumaluutena, maanjäristysten herrana. == Lähteet == == Aiheesta muualla == Luokka:Antiikin Kreikan pyhäköt Luokka:Arkeologiset kohteet Kreikassa Luokka:Kassándra
Ammon Zeuksen pyhäkkö

Ammon Zeuksen pyhäkkö tai Zeus Ammonin pyhäkkö voi viitata seuraaviin Ammon Zeukselle omistettuihin antiikin aikaisiin pyhäkköihin: * Ammon Zeuksen pyhäkkö, Ammonin oraakkelin toimintapaikka nykyisellä Siwan keitaalla Egyptissä * Zeus Ammonin pyhäkkö, Pallene, Traakia (nykyinen Kassándra, Chalkidikí)
2258 Viipuri

2258 Viipuri on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty entisen suomalaiskaupungin mukaan. Viipurin likimääräinen läpimitta on 22 kilometriä. Kohde sijaitsee Auringosta suunnilleen 2,69 kertaa niin kaukana kuin Maa, ja sen kierros Auringon ympäri kestää noin 4 vuotta ja 5 kuukautta. ==Lähteet== Luokka:Päävyöhykkeen asteroidit Luokka:Viipuri
Sloan (täsmennyssivu)

Sloan voi tarkoittaa seuraavia asioita: * Sloan, nelihenkinen powerpop -yhtye Kanadasta * Sloan, sukunimenä: ** Alfred P. Sloan (1875–1966), yhdysvaltalainen yritysjohtaja, General Motorsin toimitus- ja puheenjohtaja ** Bridget Sloan (s. 1992), yhdysvaltalainen telinevoimistelija ja olympiamitalisti ** Douglas Sloan, yhdysvaltalainen käsikirjoittaja, ohjaaja ja tuottaja ** Elsi Sloan (s. 2000), suomalainen muusikko ja näyttelijä ** Jerry Sloan (1942–2020), yhdysvaltalainen koripallovalmentaja ja koripalloilija ** John Sloan (1871–1951), yhdysvaltalainen impressionistinen taidemaalari, graafikko ja kuvittaja ** Matt Sloan, yhdysvaltalainen visuaalisten efektien teknikko ** Michael Sloan (s. 1946), yhdysvaltalainen käsikirjoittaja ja tuottaja ** P. F. Sloan (1945–2015), yhdysvaltalainen laulaja ja laulunsanoittaja * Sloan, etunimenä: ** Sloan Farrington (1923–1997), bahamalainen kilpapurjehtija ja olympiamitalisti ** David Sloan Wilson (s. 1949), yhdysvaltalainen evoluutiobiologi * Mark Sloan, kuvitteellinen henkilö tv-sarjassa Greyn anatomia * Tanya Sloan, kuvitteellinen henkilö ja sankari Power Rangers -universumissa Luokka:Luettelot henkilöistä sukunimen mukaan
2257 Kaarina

2257 Kaarina on tähtitieteilijä Heikki Alikosken vuonna 1939 löytämä asteroidi eli pikkuplaneetta. Se on nimetty Alikosken tyttären, peruskoulunopettaja Kaarina Soinin mukaan. Kaarinan likimääräinen läpimitta on 11 kilometriä. Kohde sijaitsee Auringosta suunnilleen 2,49 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta. ==Lähteet== Luokka:Päävyöhykkeen asteroidit
Kita-ku (Kioto)

Kita-ku (, ’pohjoinen suuralue’) on yksi Kioton kaupungin 11 suuralueesta. Se sijaitsee Kioton keski- ja pohjoisosassa ja ulottuu Kioton allaslaakson pohjoisreunalta Tanban ylängölle. Suuri osa sen alueesta onkin metsäistä vuoristoa. Kitan suuralueella on 116 674 asukasta (joulukuussa 2020) ja sen pinta-ala on 94,88 neliökilometriä. Kitan suuralue perustettiin vuonna 1955 erottamalla se Kamigyōn suuralueesta. Historiallisesti Kioton allaslaakson pohjoisosat tunnettiin vihannesten, erityisesti sugukinan (Brassica rapa var. neosuguki) viljelystä, mutta toisen maailmansodan jälkeen seutu on kaupungistunut. Pohjoisosien vuoristoalueilla metsätalous on edelleen tärkeä elinkeino. Se tuottaa etenkin sugipuuta (Kitayama-sugi). Kitan suuralueen suosituimpiin nähtävyyksiin kuuluu kultaisesta paviljongistaan kuuluisa Rokuon-jin eli Kinkaku-jin buddhalainen temppeli. Muita historiallisia temppeleitä ovat Daitoku-ji, Kōetsu-ji, Kohō-an ja Ryōkō-in. Suuralueella sijaitsee myös vanha Kamowakeikazuchi-jinjan eli Kamigamo-jinjan šintolainen pyhäkkö. Useilla korkeakouluilla on Kita-kun alueella kampus: alueen itäosassa lähellä Kamojokea toimii Ōtani-yliopisto, Kamigamon pyhäkön pohjoispuolella on Kyōto sangyō -yliopisto ja lännempänä myös Bukkyō-yliopisto ja Ritsumeikan- yliopisto. Kitan suuraluetta palvelevat Kioton metron Karasuma-linja ja Keifuku-rautateiden (Randen) Kitano-linja. == Kuvia == Tiedosto:Daitokuji Kyoto06n3200.jpg|Daitoku-jin temppeliä Tiedosto:Kamo-wakeikazuchi- jinja11n3200.jpg|Kamigamo-jinjan pyhäkkö Tiedosto:Funaoka Onsen 20180410 02.jpg|Funaoka-onsen Tiedosto:Keifuku Mobo 611 Kitano-Hakubaichō Station 2019-11-16 (49905237328).jpg|Kitano-Hakubaichōn rautatieasema == Lähteet == == Aiheesta muualla == * Suuralueen internetsivut Luokka:Kioton suuralueet
Semanotus

Semanotus on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 20 lajia.Global Biodiversity Information Facility (GBIF): Semanotus Suomessa suvun lajeista on tavattu vain yksi: Aaltojäärä (Semanotus undatus).Laji.fi: Semanotus == Lajeja == *Semanotus amethystinus *Semanotus australis *Semanotus japonicus *Semanotus juniperi *Semanotus laurasii *Semanotus ligneus *Semanotus litigiosus *Semanotus puncticollis *Semanotus russicus *Aaltojäärä (Semanotus undatus) *Semanotus yakushimanus == Lähteet == == Aiheesta muualla == *iNaturalist: Suku Semanotus *ITIS: Semanotus *UniProt: Taxonomy - Semanotus *University of Michigan, Animal Diversity Web (ADW): Semanotus *Iowa State University, Bug Guide: Genus Semanotus *Pherobase: Semiochemicals of Genus Semanotus *Cerambycidae of the World: Genus Semanotus Luokka:Sarvijäärät
Juhana Samuel Junttila

Juhana (Juho) Samuel Junttila (26. heinäkuuta 1835 Kittilä – 29. kesäkuuta 1906 Kittilä) Geni: Juho Samuel Junttila Viitattu 3.2.2021. oli suomalainen maanviljelijä ja valtiopäivämies. Junttilan vanhemmat olivat Juho Moseksenpoika Junttila ja Brita Samuelintytär Salmi ja puolisot Kaisa Maria Antintytär Junttila ja Margareta Mikontytär Junttila. Junttila oli talonpoikaissäädyssä Lapin tuomiokunnan edustaja valtiopäivillä 1877–1878 ja 1885. Kommunistinen järjestövaikuttaja Lars Junttila oli Juhana Samuel Junttilan poika. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1835 syntyneet Luokka:Vuonna 1906 kuolleet
Eeli Juntunen

Eeli Juntunen (3. kesäkuuta 1829 Ristijärvi – 11. heinäkuuta 1904 Hyrynsalmi)Geni: Eeli Pertunpoika Juntunen Viitattu 3.2.2021. oli suomalainen maanviljelijä, lukkari ja valtiopäivämies. Juntusen vanhemmat olivat Perttu Pertunpoika Juntunen ja Anna Kaisa Antintytär Mikkonen ja puoliso Edla Annette Juntunen. Hän oli talollinen ja Hyrynsalmen lukkari, joka oli talonpoikaissäädyssä Kajaanin tuomiokunnan edustaja valtiopäivillä 1888 ja 1894. Jälkimmisillä hän oli rautatievaliokunnan jäsen, joka teki muun muassa esityksen rautatien rakentamisesta Vaasasta Ouluun. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1829 syntyneet Luokka:Vuonna 1904 kuolleet
Verismi (kuvataide)

Verismi () tarkoittaa kuvataiteissa kärjistettyä ja liioiteltua realismia. Alun perin nimitystä on käytetty antiikin Rooman tasavallan myöhäisaikojen kaunistelemattomista muotokuvista. Nimitystä käytetään myös ensimmäisen maailmansodan jälkeisestä Italian realistisesta maalaustaiteesta, joka oli osa kansainvälistä maagista realismia ja edelsi saksalaista uusasiallisuutta.Kämäräinen et al. 1986, s. 147 == Lähteet == * Kämäräinen, Aki et al. (toim.): Suomen ja maailman taide - Hakemisto, Sanasto. WSOY, 1986. ISBN 951-0-10729-8 === Viitteet === Luokka:Taidesuuntaukset
Juho Herman Jurva

Juho Herman Jurva (15. joulukuuta 1873 Ylitornio – 8. tammikuuta 1959 Ylitornio Hautakivensä Ylitornion hautausmaalla) oli suomalainen maanviljelijä ja valtiopäivämies. Jurvan vanhemmat olivat Iisak Jurva ja Maria Kaisa Heikka ja puoliso Edith Maria Immo. Jurva oli talonpoikaissäädyssä Tornion tuomiokunnan edustaja valtiopäivillä 1905–1906, joilla hän oli lisätyn suostuntavaliokunnan jäsen. Jurva syntyi ja kasvoi Ylitorniolla Jurvan talossa. Erityisen tunnetuksi hän tuli laajasta osallistumisestaan kunnallisiin ja yhteisöllisiin toimiin. Pohjolan Sanomissa 15. joulukuuta 1933 häntä kuvattiin seuraavasti: ”Tänään täyttää eräs Ylitornion huomatuimpia miehiä, maanviljelijä J. H. Jurva 60 vuotta. Maanviljelijä J. H. Jurva on sekä nykyisistä, että entisistä ylitorniolaisista ehdottomasti eniten käytetty luottamusmies.” Jurva toimi Ylitorniolla valtuustossa, Säästöpankin kamreerina yli 30 vuoden ja Ylitornion kristillisen kansanopiston johtokunnan jäsenenä. Hänet mainitaan myös yhtenä suurimmista maanviljelijöistä Ylitorniolla. https://digi.kansalliskirjasto.fi/sanomalehti/binding/2072921?term=j&term;=H&term;=jurva&term;=J&term;=Jurva&term;=65&term;=Jurvan&term;=Ylitorniolla&term;=Ylitorniolta&term;=Ylitornion&page;=2 == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1873 syntyneet Luokka:Vuonna 1959 kuolleet
Verismi (täsmennyssivu)

Verismi voi viitata seuraaviin: *Verismi, oopperamusiikin tyylisuunta, joka oli suosittua 1900-luvun vaihteen molemmin puolin etenkin Italiassa. *Verismi, italialainen kuvataiteen suuntaus ensimmäisen maailmansodan jälkeen. *Verismi, tieteenfilosofian näkemys, jonka mukaan tieteen tarkoituksena on totuus.
Kalle Juvonen

Kalle Juvonen (1842 Rantasalmi – 12. syyskuuta 1907 Rantasalmi) oli suomalainen maanviljelijä ja valtiopäivämies. Juvonen oli tilanomistaja Rantasalmelta, joka oli talonpoikaissäädyssä Rantasalmen tuomiokunnan edustaja valtiopäivillä 1899. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1842 syntyneet Luokka:Vuonna 1907 kuolleet
Benzion Netanjahu

Benzion Netanjahu (25. maaliskuuta 1910 – 30. huhtikuuta 2012) oli israelilainen tutkija ja sionisti. Hän julkaisi esimerkiksi juutalaisten historiaa käsittäviä teoksia ja edusti poliittiselta suuntaukseltaan oikeistosionismia eli revisionismia. Hän oli myös sittemmän Israelin pääministeri Benjamin Netanjahun isä. ==Elämäkerta== Benzion Mileikowsky syntyi tuolloin Venäjän keisarikuntaan kuuluneeseen Varsovassa 25. maaliskuuta 1910 joka oli Kongressi-Puolan pääkaupunki. Hänen isänsä Nathan oli rabbi ja sionisti, joka kiersi ympäri Eurooppaa ja Yhdysvaltoja puheita pitäen. Vuonna 1920 hän muutti perheineen Palestiinaan ja otti uuden sukunimen Netanjahu, eli Jumalan antama. Netanjahu opiskeli keskiajan historiaa Heprealaisessa yliopistossa Jerusalemissa. Opiskeluaikoinaan hän alkoi osallistua niin sanottuun revisionistiseen liikkeeseen. Revisionismin eli oikeistosionismin perustaja oli Vladimir Jabotinsky. Jabotinskyn ajattelussa juutalaisten tuli pitää kiinni oikeudestaan koko Israelin maahan jakamattomana. Revisionismi kilpaili vasemmistosionismin kanssa ja Jabotinskysta tuli israelilaisen oikeiston henkinen isä. Revisionismista kehkeytyi myöhemmin oikeistopuolue Likud. Benzion Netanjahu matkusti vuonna 1940 Yhdysvaltoihin osana Jabotinskyn World New Zionist Organization-järjestöä. Hänestä tuli New Zionist Organization of American johtaja vuonna 1941 ja hän toimi tehtävässään vuoteen 1948 saakka. Yhdysvalloissa hän suoritti myös tohtorintutkinnon Dropsie College for Hebrew and Cognate Learning tehden väitöskirjansa Isaac Abrabanelista. Israelin itsenäistyessä vuonna 1948 Netanjahu asettui vastaitsenäistyneeseen maahan Jerusalemiin. 1950- ja 1960-luvuilla hän asui ajoittain myös Yhdysvalloissa toimien opettaja eri yliopistoissa esimerkiksi Denverissä ja Cornell-yliopistossa. Hän tutki juutalaisuutta toimien esimerkiksi Encyclopedia Hebraican päätoimittajana, The World History of the Jewish Peoplesin toimittajana ja Jewish Quarterly Reviewin kanssatoimittajana. Netanjahun jäädessä eläkkeelle hänestä tuli Cornell-yliopiston emeritusprofessori ja tutkija Princetonin yliopistossa. Vuonna 1995 julkaistiin teos The Origins of the Inquisition in Fifteenth Century Spain jossa Netanjahu kuvailee inkvisition vainoamia Espanjan juutalaisia vallinneen käsityksen vastaisesti aidoiksi käännynnäisiksi katoliseen kirkkoon, jotka harjoittivat uutta uskontoaan omasta tahdostaan, mutta tulivat silti vainoituksi juutalaisiin kohdistuneen rodullisen kateuden takia. Netanjahu kuoli kotonaan Jerusalemissa 30. huhtikuuta 2012. Hänen vanhin poikansa Jonathan Netanjahu oli kuollut Entebben lentokentällä Ugandassa vuonna 1976 Air Francen lennon panttivankien pelastusoperaation aikana. Hänen nuoremmasta pojastaan Benjamin Netanjahusta tuli Israelin pääministeri. ==Lähteet== Luokka:Israelilaiset historioitsijat Luokka:Tietokirjailijat Luokka:Orientalistit Luokka:Juutalaiset historioitsijat Luokka:Sionistit Luokka:Israelilaiset professorit Luokka:Yli satavuotiaiksi eläneet israelilaiset Luokka:Vuonna 1910 syntyneet Luokka:Vuonna 2012 kuolleet
Abel Jäntti

Abel Jäntti (8. elokuuta 1829 Pielavesi – 12. tammikuuta 1906 Pielavesi)Geni: Abel Aataminpoika Jäntti Viitattu 3.2.2021. oli suomalainen maakauppias, maanviljelijä ja valtiopäivämies. Jäntin vanhemmat olivat Aatami Juhonpoika Jäntti ja Anna Jauhiainen. Jäntti oli kauppias ja liikemies sekä maanviljelijä ja kunnallismies, joka oli talonpoikaissäädyssä Pielaveden tuomiokunnan edustaja valtiopäivillä 1877–1878. Hän oli valtiopäivillä suostunta- ja lisätyn valtiovarainvaliokunnan jäsen, joka muun muassa puolusti miesten ja naisten tasa-arvoista perintöoikeutta. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1829 syntyneet Luokka:Vuonna 1906 kuolleet
Cisek

Cisek () on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 5 593. Kylät Cisekin kunnassa ovat Błażejowice, Cisek, Dzielnica, Kobylice, Landzmierz, Łany, Miejsce Odrzańskie, Nieznaszyn, Podlesie, Przewóz, Proszowice, Roszowcki Las, Stablów sekä Sukowice. Se rajautuu Bierawan, Kuźnia Raciborskan, Polska Cerekiewin, Reńska Wieśin ja Rudnikin kuntiin ja Kędzierzyn-Koźlen kaupunkiin. Cisekin pinta- alasta noin 89 prosenttia on maatalousmaata ja noin yksi prosentti metsää. Vuoden 2019 lopussa 51,8 prosenttia Cisekin asukkaista oli naispuolisia ja 48,2 prosenttia miespuolisia. Alle 18-vuotiaat muodostivat 15,6 prosenttia kunnan väestöstä, työikäiset 63,5 prosenttia ja eläkeikäiset 20,9 prosenttia väestön keski-iän ollessa 42,7 vuotta. Vuonna 2019 Cisekin kunnassa syntyi 57 lasta. Puolan vuoden 2011 väestönlaskennassa kunnan väestöstä 30,9 prosenttia oli saksalaisia. == Lähteet == == Aiheesta muualla == * Gmina Wiejska Cisek Opolen tilastokeskus. Luokka:Opolen voivodikunnan kunnat
Masennus (tunne)

Masentuneisuus tai alakulo on mieliala, johon liittyvät tunteet apaattisuudesta, innottomuudesta, toivottomuudesta, surumielisyydestä ja muista alavireisistä mielentiloista. Pitkäkestoinen ja erityisen voimakas masentunut mieliala on keskeinen oire useissa eri mielialahäiriöissä, kuten kliinisessä masennuksessa, kaksisuuntaisessa mielialahäiriössä ja dystymiassa. Lääketieteellisiin mielialahäiriöihin liittyy kuitenkin aina myös muita oireita, ja suurimmalla osalla ihmisistä alakulo ei missään vaiheessa pahene kliiniseksi masennustilaksi. Alakuloisuutta voi aiheuttaa mikä tahansa elämää mullistava tekijä, kuten läheisen sairastuminen tai kuolema, parisuhteen päättyminen, työttömäksi joutuminen, kodin menettäminen tai esimerkiksi liiallinen päihteiden käyttö. Mieliala lähtee tavallisesti kohoamaan, kun tapahtumasta on kulunut aikaa ja ihminen on alkanut toipumaan siitä. Tavallinen liikunta, kuten kävely, ja normaalin päivärytmin säilyttäminen voivat auttaa masentuneen mielentilan kohentamisessa. Myös toisten ihmisten seuraan hakeutuminen ja asiasta keskustelu usein parantavat alakuloisen henkilön mielialaa. == Lähteet == Luokka:Tunteet Luokka:Oireet
Sainte-Brigitte

Sainte-Brigitte () on kunta läntisessä Ranskassa Morbihanin departementissa Bretagnen alueella. Se sijaitsee Blavetjoen varrella, noin 20 kilometriä Pontivyn kaupungista luoteeseen. Blavetjoen eteläpuolella on laaja 3000 hehtaarin Quénécanin metsä, josta suuri osa sijaitsee Sainte-Brigitten kunnan alueella. Metsän keskellä on 1700- ja 1800-luvuilla toiminut raudan- ja teräksen tuotantotehdas Les Forges des Salles. Alue on nykyään museoitu, ja siellä voi tutustua työntekijöiden asuntoihin, johtajan taloon ja takomoon. Aikanaan kylässä asui 150 asukasta. ==Lähteet== ==Aiheesta muualla== Luokka:Morbihanin kunnat
Fink

Fink on muun muassa seuraavien henkilöiden sukunimi: * Ashley Fink (s. 1986), yhdysvaltalainen näyttelijä * Bernarda Fink (s. 1955), argentiinalainen oopperalaulaja ja resitalisti * Eugen Fink (1905–1975), saksalainen filosofi * Jens Fink-Jensen (s. 1956), tanskalainen kirjailija, runoilija, valokuvaaja ja säveltäjä * Larry Fink (s. 1952), yhdysvaltalainen yritysjohtaja ja miljardööri * Oliver Fink (s. 1982), saksalainen jalkapalloilija * Pia Fink (s. 1995), saksalainen maastohiihtäjä * Rudi Fink (s. 1958), itäsaksalainen nyrkkeilijä ja olympiavoittaja * Thorsten Fink (s. 1967), saksalainen jalkapallovalmentaja ja jalkapalloilija.
Rudi Fink

Rudi Fink (s. 6. heinäkuuta 1958 Cottbus) on itäsaksalainen nyrkkeilijä ja olympiavoittaja. Hänen seuransa oli ASK Vorwärts Frankfurt. Fink voitti olympiakultaa Moskovan olympialaisissa 1980 höyhensarjassa. Fink voitti loppuottelussa kuubalaisen Adolfo Hortan tuomaripistein 4–1. Itä-Saksan- mestaruuden Fink voitti höyhensarjassa vuosina 1977, 1979 ja 1980. == Lähteet == Luokka:Itäsaksalaiset nyrkkeilijät Luokka:Itäsaksalaiset olympiavoittajat Luokka:Vuonna 1958 syntyneet Luokka:Elävät henkilöt
Minami-ku (Kioto)

Minami-ku (, ’eteläinen suuralue’) on yksi Kioton kaupungin 11 suuralueesta. Se sijaitsee Kioton eteläosassa pääosin Kamo- ja Katsurajokien välisellä alueella, mutta siihen kuuluu myös Kuzen alue Katsurajoen länsirannalta. Pohjoisessa suuralue rajautuu osin Tōkaidō-päälinjaan. Minamin suuralueella on 101 605 asukasta (joulukuussa 2020) ja sen pinta-ala on 15,81 neliökilometriä. Minamin suuralue perustettiin vuonna 1955 erottamalla se Shimogyōn suuralueesta. Se sijaitsee Heian-kyōn historiallisen ruutukaava-alueen eteläreunalla. Suuralueen läpi kulkee itä–länsisuuntainen Kujō-katu, jonka varrelle rakennettiin Heian-kyōn pääportti Rashōmon ja kaupunkia suojelevat Sai-jin ja Tō-jin buddhalaiset temppelit (’läntinen temppeli’ ja ’itäinen temppeli’). Viisikerroksisesta pagodistaan tunnettu Tō-jin temppeli on edelleen jäljellä. Se on valittu Unescon maailmanperintöluetteloon osana kohdetta ”muinaisen Kioton historialliset monumentit”. Pagodi on yksi Kioton symboleista. Suuralueen nähtävyyksiin kuuluu myös Kisshō-in Tenman-gūn šintolainen pyhäkkö. Siellä on säilynyt paikallinen rokusai nenbutsu -tanssiperinne. Minamin suuralueen eteläosat pysyivät pitkään maaseutumaisina. Alue tunnettiin etenkin vihannesten viljelystä, mutta toisen maailmansodan jälkeen se on kaupungistunut ja teollistunut. Sinne on sijoittunut esimerkiksi metalli-, kone-, elektroniikka- ja kemianteollisuutta. Nykyiset rajansa Minamin suuralue saavutti vuonna 1959, kun siihen liitettiin Kuzen kyläkunta. Minamin suuralueen koillisrajalla sijaitsee Kioton rautatieasema, kaupungin tärkein rautateiden risteysasema. Suuralueen muita osia palvelevat JR Nishi- Nihonin Tōkaidō-päälinjan lisäksi Kioton metron Karasuma-linja ja Kintetsu- rautateiden Kioto-linja. == Kuvia == Tiedosto:Kyoto To-ji Kondo 08.jpg|Tō-jin temppelin päähalli Tiedosto:六孫王神社 - 石鳥居1.jpg|Rokusonnō-jinja talvella Tiedosto:RZ Kyoto Minami Kaikan 2019-09.jpg|Kyōto Minami-kaikan Tiedosto:Kyoto City Tram-07.jpg|Raitiovaunuja ja Kintetsun Kioto-linja vuonna 1978 == Lähteet == == Aiheesta muualla == * Suuralueen internetsivut Luokka:Kioton suuralueet